open-index/open-wikipedia-markdown huggingface dataset:
Bergen tinghus

**Bergen tinghus** ligger på Tårnplass 2 i Bergen i Hordaland, på hjørnet mot Christian Michelsens gate. Tinghuset er tegnet av bergensarkitekten Egill Reimers i 1928 og sto ferdig i 1933. Hans premierte utkast hadde mottoet «Respekt for loven». 

Bygningen har totalt 12&nbsp;000 m² fordelt over seks etasjer, pluss kjeller og loft. Huset har 25 rettssaler og huser i dag Hordaland tingrett. Frem til høsten 2011 holdt Gulating lagmannsrett også til i tinghuset.

## Bygningen
Stilmessig er tinghuset eklektisk: hovedkroppen er preget av italiensk ungrenessanse, mens hovedinngangen med sine søyler og store buede vinduer er i nygotikk. Tinghuset er bygget i teglstein med gulv og tak av armert betong. I inngangspartiet og i interiøret er det brukt naturstein.

Ved den monumentale hovedinngangen er de fire kardinaldydene plassert; klokskap, rettferdighet, måtehold og styrke. Over inngangen vokter fire griffer (en krysning mellom løve og ørn) huset for onde makter. Skulpturene er utformet av kunstnerne Nic Schiøll og Stinius Fredriksen, og hugget i larvikitt av Vestlandske Steinindustri. De tre meter høye kardinaldydene ble hugget ut av Erling Skilbred Johnsen og hans far Johannes Johnsen (f. 1883). Faren Johannes hadde vært bas for reisingen av Chr. Michelsen-statuen på Festplassen. Sønnen hadde et nært samarbeid med Sofus Madsen og var bas for Sjømannsmonumentet på Torgallmenningen, samt ansvarlig for flere av steinhodene på Håkonshallen. Far og sønn Johnsen deltok også i restaureringen av Nidarosdomen og av Mariakirken i Bergen. En av kardinaldydene til tinghuset var nesten ferdig da den ene tåen knakk av. Men Erling Johnsen lyktes i å reparere skaden, så det i dag ikke er mulig å se hvilken skulptur det var snakk om.

Det ble i 2024 igangsatt omfattende oppussing og ombygging for at bygget skal tilfredsstille dagens krav. Kostnadene er stipulert til 1,18 milliarder kroner og prosjektet er forventet å foregå fra 2024 til 2027.

Fil:Bergen Tinghus. Norway 2015-09-21 cropped distorted (compressed sliced) panorama.jpg|Den monumentale hovedinngangen mot Tårnplass er utsmykket med fire statuer av Nic Schiøll og Stinius Fredriksen.
Fil:Christian Michelsens gate, Bergen Norway, Bergen Tinghus 2015-09-21 cropped distorted (compressed sliced) panorama.jpg|Tinghuset mot Christian Michelsens gate.


## Se også
* Det gamle tinghuset

## Referanser


## Litteratur
* Nils Anker, *"Respekt for loven" : Egill Reimers' Bergens Tinghus 1928-33 : arkitektkonkurransen og Tinghuset som offentlig representasjonsarkitektur.* Hovedoppgave i kunsthistorie – Universitetet i Bergen, 1993.

## Eksterne lenker
* Bergen Byleksikon på nett, om Bergen tinghus
* Bergen Byleksikon på nett, om Bergen tinghus, det gamle
* Bergen Byleksikon på nett, om Tinghuskvartalet
* Bergen tingrett
* Landsverneplan for justissektoren
* Plantegninger for Bergen tinghus befinner seg i mappe 3428/1937 i A-0155 arkivet etter finansrådmannen, Bergen byarkiv
Bordvannvegen i Lom

**Bordvannveien i Lom**, eller **Bordvassvegen**, er et kanalsystem for vanning av åkrer, hovedsakelig til korndyrking. Slike systemer med kanaler og vannrenner var vanlig i Ottadalsbygdene på 17- og 1800-tallet, og var en forutsetning for gode kornavlinger. Årsnedbøren er mange steder bare 300&nbsp;mm. *Gje Vårherre sol, ska oss sjølve skaffe væte*, sa folk i Ottadalen.

Vannveiene ble anlagt fra kanten av isbreene i fjellet fram til åkrene. Det kunne også bygges små demninger foran brekanten. Lengden vannet ble ført fram kunne variere. Den korteste er bare 300 m, den lengste er 20&nbsp;km.

68 anlegg av denne typen er registrert i Lom.

Vannrenner, hogd ut av tømmerstokker, var det tekniske grunnlaget for de første vannveiene av denne type.

Bordvassvegen er ett av disse anleggene, og en av de som var lengst i bruk. Den skulle skaffe vann til ni gårder ved Bøvra, fra Aukrust til Andvord. Det er bevart en kontrakt med Peder Dagsgardsøygard, også kalt Vass-Per, fra 1833 som forteller om byggeplanene.

Bordvassvegen begynner høyt oppe i fjellet under Lomseggen, 1450 moh., og ender på gården Andvord, 450 moh. Bordvannveien var i bruk helt frem til 1986. I dag brukes stien langs vannveien som tursti.

## Referanser




## Litteratur
* Elling Alsvik: Vatning i Lom og Skjåk. Magistergradsavhandling i etnologi ved Universitetet i Oslo. Oslo 1970.
* Gregor T. Kummen: Vatnet. Kulturhistori frå Skjåk. 1983.

## Eksterne lenker
* Elling Alsvik: Vatning i Lom og Skjåk : en undersøkelse av eiendoms- og organisasjonsforhold i Bokhylla.no
Musefobi

**Musefobi** er en av de vanligste spesifikke fobier. Musefobi er frykten for mus og rotter. Navnet stammer fra latin. 

En overdrevet fobisk frykt for rotter og mus har tradisjonelt blitt skildret som et stereotypisk trekk for kvinner med bøker, tegneserier, tv-serier og filmer som fremstiller hysteriske kvinner som skriker og hopper opp på stoler eller bordet så fort de ser en mus – for eksempel matmoren til Tom i Tom og Jerry.

## Elefanter og mus
Det er en alminnelig vestlig tro at elefanter er redde for mus. Den tidligste referansen til dette er fra boka Naturalis Historia som er skrevet av Plinius den eldre. Boka er fra rundt år 77 e.Kr. Flere zooer og zoologer har vist at elefanter kan være i nærheten av mus uten å reagere. Mythbusters gjennomførte et eksperiment som viste at en elefant prøvde å unngå en mus, så noe grunnlag for denne myten fins.

## Beskyttende Helgen
Gertrude av Nivelles er musefobiens beskyttende Helgen.
Biskop av Trankebar

**Biskop av Trankebar** er den offisielle tittel for biskopen i Den tamil evangelisk-lutherske kirke (tamilsk: *Thamil Suvesesha Lutheran Thiruchabai*) i Tamil Nadu i sørøstlige India. Bispestolen ble opprettet i 1919 av den svenske kirken, Den danske Halle-misjonen og den lutherske Leipzigmisjonen i Tyskland. Den første biskopen ble utnevnt i 1921 ved at den svenske biskopen Hjalmar Danell fra Skara stift i Sverige på erkebiskop Nathan Söderbloms oppdrag reiste til India og innsatte misjonæren Ernst Heuman.

Biskopens residens er i *Tranquebar House* i Tiruchirapalli, det samme er domkirken *Jerusalem Church*. Bispetittelen trekker linjene tilbake til den lutherske misjonsvirksomheten som startet i 1705 av Bartholomäus Ziegenbalg og Heinrich Plütschau i den dansk-norske kolonien Trankebar, som den første lutherske misjonsvirksomhet i Asia.

Fire svensker har vært biskop av Trankebar, Ernst Heuman, David Bexell, Johannes Sandegren og Carl Gustav Diehl. 

## Biskoper av Trankebar
* 1921-1926 &ndash; Ernst Heuman 
* 1927-1934 &ndash; David Bexell
* 1934-1956 &ndash; Johannes Sandegren
* 1956-1967 &ndash; Rajah Bushanam Manikam
* 1967-1972 &ndash; Carl Gustav Diehl 
* 1972-1975 &ndash; A.J. Satyanadhan
* 1975-1978 &ndash; L. Easter Ray
* 1978-1993 &ndash; Jayseelan Jacob
* 1993-1999 &ndash; Johnson Gnanabaranam
* 1999-2009 &ndash; Thaveethu Aruldoss
* 2009-2014 &ndash; H.A. Martin
* 2014      &ndash; Edwin Jayakumar

## Eksterne lenker
*
Renault Mégane

**Renault Mégane** er en mindre mellomklassebil fra den franske bilprodusenten Renault. Den første generasjonen ble presentert i 1995 og erstattet da Renault 19. Til å begynne med var Mégane tilgjengelig som femdørs kombi, firedørs sedan (kalt *Classic*), cabriolet og tredørs coupé. Tre bensinmotorer var tilgjengelige, på mellom 1,4 og 1,8 liter, samt to dieselmotorer på henholdsvis 1,8 og 2,0 liter.

I 1999 gjennomgikk modellserien en mild ansiktsløftning, mens andre generasjon Mégane (*Mégane II*) ble introdusert i 2002. Denne fikk langt mer oppmerksomhet enn forgjengeren grunnet sitt annerledes design, og var fra introduksjonen tilgjengelig som kombibil med tre eller fem dører, og senere som sedan, stasjonsvogn og cabriolet med ståltak. I 2005 fikk Mégane II en lett ansiktsløftning, som for det meste berørte interiør samt front. 

Renault Mégane ble kåret til Årets Bil i Europa i 2003.

## Eksterne lenker
*
Carl Abrahamsson

**Carl «Calle Aber» Abrahamsson** (1896–1948) var en svensk ishockeyspiller som deltok i De olympiske vinterleker i 1928 i St. Moritz.

Abrahamsson vant en olympisk sølvmedalje i ishockey under Vinter-OL i 1928 i St. Moritz. Han spilte på det svenske laget som kom på andreplass i OL-turneringen bak Canada. Sveriges resultat i finalerunden, som besto av fire lag, var tap med 0–11 mot Canada, og seier med 4–0 og 3–1 over henholdsvis Sveits og Storbritannia. OL-turneringen i ishockey i 1928 var også både det tredje verdens- og det trettende europamesterskapet i ishockey.
Det svenske laget ble europamestere foran Sveits og Storbritannia.

Spillerne på Sveriges OL-, VM- og EM-lag i 1928 var Carl Abrahamsson, Emil Bergman, Birger Holmqvist, Gustaf Johansson, Henry Johansson, Nils Johansson, Ernst Karlberg, Erik Larsson, Bertil Linde, Sigfrid Öberg, Wilhelm Petersén og Kurt Sucksdorff.

## OL-, VM- og EM-medaljer
* OL 1928  St. Moritz -  Sølv i ishockey (Sverige) 
* VM 1928  St. Moritz -  Sølv i ishockey (Sverige)
* EM 1928  St. Moritz -  **Gull** i ishockey (Sverige) 
* EM 1932  Berlin -  **Gull** i ishockey (Sverige)

## Referanser


## Eksterne lenker
*
Ruse

**Ruse** kan referere til: 

* Ruse (by), en by i Bulgaria
* Ruse oblast, en provins i Bulgaria, rundt byen med samme navn
* Ruse (fiskeredskap)
* *[[R.U.S.E.]]*, et sanntidsstrategispill for Windows, PlayStation 3 og Xbox 360.
Sigurd Lunde

**Sigurd Lunde** er navnet til flere personer:

* Sigurd Lunde (arkitekt) (1874–1936) 
* Sigurd Lunde (biskop) (1916–2006)
N.Y.P.D.

***N.Y.P.D.*** er en amerikansk kriminalserie som gikk på ABC fra 1967 til 1969. Handlingen var lagt til New York City Police Department der etterforskeren Mike Haines, Johnny Corso og Jeff Ward måtte hanskes med mordere, utpressere, narkotikalangere, voldtektsforbrytere, bombemenn og andre kriminelle. Flere av episodene var basert på virkelige hendelser fra New York politiet.  Hovedrollene ble spilt av Jack Warden, Robert Hooks og Frank Converse. Serien ble skapt av Arnold Perl og David Susskind.

Åpningsekvensen med det blinkende politilyset i gaten benyttes også i komiserien *[[Police Squad]]* og i filmkomedien *[[Mannen med den nakne pistol]]*. Begge produksjonene har samme intro (dog med en humoristisk vri).

## I rollene
* Jack Warden ...  Lt. Mike Haines (49 episoder, 1967-1969) 
* Robert Hooks ...  Det. Jeff Ward (49 episoder, 1967-1969) 
* Frank Converse ...  Det. Johnny Corso (49 episoder, 1967-1969) 
* Ted Beniades ...  Richie / ... (9 episoder, 1967-1969) 
* Denise Nicholas  (4 episoder, 1967-1969) 
* Tom Rosqui ...  Det. Jacobs / ... (4 episoder, 1967-1968)

## Gjesteopptredener
Serien ble gjestet av senere kjente skuespillere som blant annet Al Pacino, Jane Elliot, Ralph Waite, Harvey Keitel, James Earl Jones, Gretchen Corbett og Roy Scheider.

## Referanser


## Eksterne lenker
*
Foreningen Norge Litauen

**Foreningen Norge Litauen** er den norske vennskapsforeningen for Litauen som ble formelt stiftet den 16. februar 1990. Foreningens formål er å på alle måter fremme samarbeidet mellom Norge og Litauen.

## Bakgrunn
Foreningen var svært aktiv på begynnelsen av 1990-tallet. I tiden fra stiftelsesdagen og frem til 26. august 1991 da den norske regjeringen gjenopprettet anerkjenningen av Litauen som selvstendig stat mottok foreningen midler fra Utenriksdepartementets Øst-Europabudsjett og som bl.a. ble brukt til å dekke litauiske representanters besøk i Norge.
Foreningens leder gjennom de fleste år har vært Johan L. Stang. 

Foreningens medlemsblad Litauen-Nytt utkom fra 1991 til 2002. Senere har det vært sporadiske utgivelser.

## Prosjekter
Foreningens viktigste prosjekter omfatter disse:
* Oppbygging av Internett i Litauen under ledelse av driftsjef **Vidar Kristian Bjerkeland**, f. 1956, Universitetsforlaget / Universitetet i Oslo (1991–95)
* Drift av eget informasjonskontor i Vilnius under ledelse av journalist **Jan S. Krogh** (1991–95)
* Arrangering av norskkurs i Vilnius (1992–1995)
* Vandreutstilling med norske lærebøker (1992–93)
* Sommerkurs for litauiske og norske lærere (1993)
* Bidrag til etablering av norsk-litauiske kommunale vennskapsavtaler (1991– )

## Fond
Foreningen opprettet på sitt årsmøte i 2000 et fond for sosiale og kulturelle formål, Foreningen Norge Litauens hjelpefond.

## Kilder
* Litauen-Nytt

## Eksterne lenker
* Litauen-Nytts utgivelser 1991-2002
Johannes Johnson

**Johannes Johnson** (født 1. mai 1864 i Alvdal, død 13. juni 1916 i Oslo) var en norsk teolog og Madagaskarmisjonær. Han ble cand.theol. i 1889 og kom tre år senere til Madagaskar som misjonær for Det Norske Misjonsselskap. I 1911 kom han hjem til Norge på grunn av sykdom, og i 1914 ble han hovedlærer på praktisk-teologisk seminar ved Universitetet i Oslo. Han døde i 1916, 52 år gammel. På hans grav på Vestre gravlund ble det den 19. oktober 1919 avduket et monument over ham under et stort prestemøte.

Johannes Johnson var gift med Dagny Johnson, født Dagny Lie Heidenrich 3. mars 1867. De ble foreldre til en rekke barn, blant andre sokneprest i Uranienborg kirke, senere rektor på praktikum ved Universitetet i Oslo som sin far, Jon Anton Lie Johnson, født 1900. En yngre sønn var biskop Alex Johnson, født 1910. Den norsk-svenske exegeten Anton Fridrichsen var Johannes Johnsons nevø

## Forfatter og salmedikter
Johnson skrev en rekke bøker, og i *[[Norsk Salmebok]]* og *[[Norsk salmebok 2013]]* finnes det flere salmer av ham:
* *Vår seierssæle helt og drott (fra 1899)
* *Lysenes far, vi takker deg* (fra 1912) Melodi av [[Sigurd Lunde (biskop)|Sigurd Lunde]]
* *En dalende dag, en stakket stund* (fra 1906)
Han har også oversatt den eneste salme vi har fra Madagaskar i *Norsk Salmebok*:
* *Send ut, o Jesus kjære* (oversatt i 1915)

== Bibliografi ==


== Referanser ==

<references/> 

== Kilder ==
* Gyldendals store konversasjonsleksikon 1973 ISBN 82-05-00267-3
* Stig Wernø Holter: *Kom, tilbe med fryd'' 1991 ISBN 82-560-0774-5 side 285

## Eksterne lenker
* Familieside for Johannes Johnson
Raymond Kegeris

**Raymond «Ray» Kegeris** (født 10. september 1901, død 14. august 1975) var en amerikansk svømmer som deltok i de olympiske leker 1920 i Antwerpen.

Kegeris vant en olympisk sølvmedalje i svømming under Sommer-OL 1920 i Antwerpen. Han kom på andreplass på 100 meter rygg bak sin landsmann Warren Paoa Kealoha.

## OL-medaljer
* 1920  Antwerpen -  Sølv i svømming, 100 meter rygg

## Eksterne lenker
*
Rino Larsen

**Rino Larsen** (født 5. august 1961) er en norsk kunstmaler. Han er inspirert av naturen i Lofoten hvor han var om somrene i sin barndom. Av norske kunstnere er han inspirert av Knut Rose, Odd Nerdrum, Edvard Munch og Håkon Gullvåg, og internasjonalt er han inspirert av Francis Bacon og Diego Velazquez.

Larsen er inspirert av former, kontraster og teksturer i naturen, og også vår avhengighet av naturen. Han ønsker å fange inn essensen av naturen i en forenklet form. Istedenfor å gjengi naturen i sin eksakte form kombinerer han elementer og skaper kontraster og illusjoner. Når han maler mennesker bruker han samme teknikk, og selv om de kan virke fotografiske i formen så er de gjort med tradisjonell maleteknikk på canvas. Selve maleteknikken Larsen bruker er tynne lag av akrylmaling, og dette gir de noe glødende fargene &ndash; teknikken er blant annet kjent fra artistisk billakkering. 

## Utstillinger 2009
* Vårens kunstutstilling Nittedal 26. april – 3. mai – Kollektivutstilling
* Aker Brygge 25. april – 30. oktober – Separatutstilling
* Høstutstilling 900 moh - 26. september – 4. oktober – Kollektivutstilling
* Lions Bøler 3. – 4. oktober – Kollektivutstilling
* Lions Skedsmo 17. – 18. oktober – Kollektivutstilling
* Oslo ArtFair 6. – 8. november – Kollektivutstilling
* Lions Høybråten 7. – 8. november – Kollektivutstilling
* Lions Lørenskog – Kollektivutstilling
* Juleutstilling Skedsmo Kunstforening 21. november – Kollektivutstilling

## Utstillinger 2008
* Vårens kunstutstilling Nittedal 27. april – 4. mai – Kollektivutstilling
* Facecs and surfaces, Galleri Lillestrøm 7. – 22. juni – Separatutstilling
* Høstutstilling 900 moh, Beitostølen 27. september – 5. oktober- Kollektivutstilling 
* Lions Bøler 4. – 5. oktober – Kollektivutstilling 
* Lions Høybråten 8. – 9. november – Kollektivutstilling 
* Lions Skedsmo 15. – 16. november – Kollektivutstilling
* Lions Lørenskog 29. – 30. november – Kollektivutstilling

## Innkjøp
* Universitetssykehuset i Akershus
* Forsikringsselskapet KNIF Trygghet

## Representert hos
* Fineart
* Kunst for alle

## Eksterne lenker
* 
* Romerikes Blad: For en debut! 
* Romerikes Blad: Folkelig kunstutstilling
Nazareth (album)

***Nazareth*** er det selvtitulerte debutalbumet til det skotske rockebandet Nazareth.

Albumet ble utgitt i 1971 av Warner Bros. Records

## Sporliste
#«Witchdoctor Woman» (Charlton, McCafferty) – 4:09
#«Dear John» (Agnew, Charlton, McCafferty, Sweet) – 3:48
#«Empty Arms, Empty Heart» (Agnew, Charlton, McCafferty, Sweet) – 3:15
#«I Had a Dream» (Agnew, Charlton, McCafferty, Sweet) – 3:23
#«Red Light Lady» (Agnew, Charlton, McCafferty, Sweet) – 6:00
#«Fat Man» (Agnew, Charlton, McCafferty, Sweet) – 3:25
#«Country Girl» (Agnew, Charlton, McCafferty, Sweet) – 4:05
#«Morning Dew» (Tim Rose, Bonnie Dobson) – 7:06
#«The King Is Dead» (Agnew, Charlton, McCafferty, Sweet) – 4:47
#«Friends» (Agnew, Charlton, McCafferty, Sweet) – 3:25*
 Bonusspor på CD-utgaven

## Bandmedlemmer
*Dan McCafferty – Vokal
*Darrell Sweet – Slagverk
*Pete Agnew – Bassgitar, gitar
*Manny Charlton – Gitar
George Vernot

**George Edward Vernot** (født 27. februar 1901 i Montréal, død 22. november 1962) var en canadisk svømmer som deltok i de olympiske leker 1920 i Antwerpen og 1924 i Paris.

Vernot vant en olympisk sølvmedalje i svømming under Sommer-OL 1920 i Antwerpen. Han kom på andreplass på 1500 meter fri bak Norman Ross. På 400 meter fri ble han nummer tre bak de amerikanske svømmerne Norman Ross og Ludy Langer. Vernot deltok også på 100 meter fri men klarte ikke å kvalifisere seg for finalen.

Fire år senere, under sommer-OL 1924 i Paris ble han nummer sju på 400 meter fri og på 1500 meter fri kom han på åttendeplass.

## OL-medaljer
* 1920  Antwerpen -  Sølv i svømming, 1500 meter fri 
* 1920  Antwerpen -  Bronse i svømming, 400 meter fri

## Eksterne lenker
*
Ing

:*Denne artikkelen er om navnet Ing. For det nederlandske finanskonsernet, se [[ING]].*
**Ing** er kortform av det norrøne gudenavnet Yngve, som er et annet navn på guden Frøy. Frøy ble også kalt for *Yngvefrøy*, og både Yngve og Ing relaterer til dette.

En rekke mannsnavn og kvinnenavn er sammensatt av Ing- og et etterfølgende ledd. Eksempler på mannsnavn som begynner på Ing, er: Ingvald, Ingjald, Ingleif (Ingleiv), Ingmund, Ingemund, Ingolf (Ingolv), Ingbrynjar, Ingar.

Eksempler på kvinnenavn som begynner på Ing, er:
Ingegjerd, Inger, Ingrid, Ingfrid, Ingse, Ingelin, Ingvild, Inga, Ingeborg.
Markgrevskapet Østerrike

**Markgrevskapet Østerrike** er en betegnelse for Østerrike i perioden 976 til 1156. Markgrevskapet ble også kalt *[[Marcha Orientalis]]* på latin, og *[[Ostmark]]* på tysk.

Den første grensemarken som dekket et område som noenlunde tilsvarer det nåværende Østerrike og Slovenia, var Avarermarken, opprettet av Karl den store i slutten av det åttende århundre, den gang som en beskyttelse mot avarene. Da avarenes rike forsvant på 820-tallet, ble avarene etterhvert tatt inn i den slovenske befolkningen, som opprettet Stormähren. Pannonia ble løsrevet fra Hertugdømmet Friuli i 828, og ble opprettet som grensemark mot Mähren i hertugdømmet Bayern. Den Pannoniske mark ser ut til å ha forsvunnet på 890-tallet, sammen med trusselen fra Stormähren.

I 976 gjennomførte keiser Otto II en territorial reform i Bayern, og opprettet bl.a. en ny grensemark med navnet Marchia Orientalis. Grensemarken ble overlatt til Leopold I av Babenberg-slekten. I 996 beskrives denne grensemarken i et offisielt dokument som *in regione vulgari vocabulo Ostarrîchi in marcha et in comitatu Heinrici comitis filii Luitpaldi marchionis*, som oversatt betyr «i det område som på folkemunne heter Østerrike, og som ligger i Leopolds sønn Heinrichs mark og grevskap. Ostarrîchi er den tidligste formen av navnet, som senere skulle bli Österreich, eller på norsk Østerrike.

Det tidligere markgrevskapet var bebodd både av slaviske og romansk-tyske folk, og det ble brukt et retoromansk språk, som minner om det som blir brukt i dag i Sveits og i det nordvestlige Italia. Geografisk var marken avgrenset noenlunde likt det nåværende Niederösterreich. Den viktigste byen var Sankt Pölten, men denne rollen ble senere overtatt av Wien.

Den første markgreven var Leopold I av Babenberghuset. Han styrte sannsynligvis fra Pöchlarn, men det er også mulig at han styrte fra Melk, hvor senere herskere regjerte fra. Den opprinnelige marken dekket et område som geografisk svarer til det nåværende Wachau, men ble etter kort tid utvidet mot øst til Wienerwald. Under markgreven Ernst av Østerrike begynte innbyggerne i Waldviertel i det nåværende Niederösterreich og de böhmiske og ungarske marker å bli forent med Østerrike.

Markgrevskapet Østerrike nådde sitt høydepunkt under Leopold III, som bl.a grunnla flere kirker og klostre. Han grunnla byer og skapte større territorial uavhengighet. I 1139 arvet Leopold IV Bayern. Da hans etterfølger Henrik II ble fratatt Bayern i 1156, ble Østerrike i stedet forfremmet til hertugdømme med Privilegium Minus utstedt av Fredrik Barbarossa. Fra 1156 overgikk Østerrike historisk til epoken som Hertugdømmet Østerrike, som varte fram til 1453.

## Se også
* Mark
* Ostmark
* Marcha Orientalis
William Harris (svømmer)

**William «Bill» White Harris, Jr.** (født 26. oktober 1897 i Honolulu i Hawaii, død 7. mars 1961 i Honolulu i Hawaii) var en amerikansk svømmer som deltok i de olympiske leker 1920 i Antwerpen.

Harris vant en olympisk bronsemedalje i svømming under Sommer-OL 1920 i Antwerpen. Han kom på tredjeplass på 100 meter fri bak sine landsmenn Duke Kahanamoku og Pua Kela Kealoha. Harris deltok også på 400 meter fri men klarte ikke å kvalifisere seg til finalen.

## OL-medaljer
* 1920  Antwerpen -  Bronse i svømming, 100 meter fristil

## Referanser




## Eksterne lenker
*
Ludy Langer

**Ludwig «Ludy» Langer** (født 22. januar 1893, død 5. juli 1984) var en amerikansk svømmer som deltok i de olympiske leker 1920 i Antwerpen.

Langer vant en olympisk sølvmedalje i svømming under Sommer-OL 1920 i Antwerpen. Han kom på andreplass på 400 meter fri bak sin landsmann Norman Ross. Langer deltok også på 1500 meter fri, men klarte ikke å kvalifisere seg til finalen.

## OL-medaljer
* 1920  Antwerpen -  Sølv i svømming, 400 meter fristil

## Referanser


## Eksterne lenker
*
Brynjulv Hernes

**Brynjulv Ragnar Hernes** (født 25. februar 1943) er en norsk politiker (KrF) fra Tysse i Vestland fylke. Han var ordfører i Samnanger kommune i Hordaland fra 1982 til 1991.

Hernes har vært fylkespolitiker, medlem av Fylkesutvalget, formann i utdanningsutvalget i Hordland, ordfører og kommunestyrerepresentant i Samnanger. Siden 1992 har han sammen med fylkesskolesjef Gunnar Dale vært sentral i fylkessamarbeidet mellom Kaunas fylke og Hordaland. Han har bidratt til å gi støtte til Kaunas' skoler, barnehager og Kaunas statlige filharmoniske orkester. Siden 1998 har han stått sentralt i arbeidet med *[[Edvard Grieg]] og [[Mikalojus Konstantinas Čiurlionis]]' musikkfestival.*

Med sin bakgrunn i Kommunenes Sentralforbund har han vært døråpner i Litauen for en rekke norske samfunnsledere og også bidratt til å skaffe litauisk side kontakter i Norge. Han har avlagt Litauen over 50 besøk.
I 1996 oversatte han Litauens nasjonalsang, *[[Tautiška Giesmė]]*, til nynorsk (sammen med Jan S. Krogh). Hernes er lærer av utdannelse.

## Utmerkelser
* Litauens storfyrst Gediminas' ordensmedalje (1999)
* Kaunas bys æresborger av 2. grad (2006)
* Kongens fortjenstmedalje i sølv (2010)

## Referanser


## Litteratur
* Tikrasis Lietuvos draugas, 8. oktober 2006
* Karolio Didžiojo apdovanojimas, Lietuvos Respublikos Prezidento
* *[[Litauen-Nytt]]* nr. 4/93 og 1/96.
Devi

**Devi** (hindi og sanskrit देवी, Devī) betyr *gudinne* og blir brukt innen hinduismen for å vise til ulike kvinnelige gudeformer, særlig når de blir tilbedt alene. Hun kan sees på som en modergudinne, ettersom Devi ofte blir tilbedt som en mor.

Den maskuline utgaven av ordet er Deva. Andre benevnelser på Devi er *Mahadevi* (store gudinne), *Mahimata* (moder jord), 
*Jai Mata Di* (hellige mor) og *Mata Rani* (moderdronning).

## Devi som hovedguddom
Gudinnen er særlig viktig innen shaktismen, der hun blir sett på som hovedmanifestasjonen av det guddommelige. Det finnes flere tekster der hun blir opphøyet til skaper og ødelegger av universet, mens de mannlige gudene står under henne i makt og helligdom. 

Som hovedgud er hun datter av *Himavat* (Himalayafjellene), og er Shivas hustru. I indisk nasjonalisme er personifiseringen av modergudinnen flyttet sammen med forestillingene om «Moder India», og i den bengalske nasjonalsangen «Bande mataram» henvender man seg til både guddommen og hjemlandet på samme tid. 

Puranaen *[[Markandeya-Purana]]* inneholder et selvstendig avsnitt kalt «Devimahatmya», som er en hyllest til Gudinnen.
## Former av Devi
Alle de personliggjorte gudinnene innen hinduismen kan regnes som former av Devi. De opptrer med ulike former som kan deles inn i kategorier:

* **Den fryktelige moren**. Durga, Kali, Tsjamunda, Bhavani og Bhutamata er forskjellige former av Devi som en krigergudinne som dreper monstre ingen andre guder kan få bukt med. Amman, Ammavaru og Mariamman er sørindiske eksempler på lignende modergudinner. I noen tilfelle opptrer Uma eller Parvati, konen til Sjiva, også som en slik gudinne.

* **Den milde konen** eller moren. Inkarnasjoner av Laksjmi, som er konen til Visjnu, Sarasvati, konen til Brahma, og i mange tilfelle Parvati er ofte mer vennlige utgaver av en kone eller mor. De signer med velferd, grøde og liv heller enn å opptre skremmende.

## Devi som navn

*Devi* er et vanlig kvinnenavn for hinduer, og finnes i utallige sammensetninger, som *Sridevi*,  *Lakshmidevi*, og mannsnavnet *Deviprasad*. 
* Rabri Devi er navnet på den mangeårige sjefsministeren i Bihar. 
* Phoolan Devi var en berømt «bandittdronning» som gikk inn i politikken.

## Referanser


## Eksterne lenker
*
Frank Beaurepaire

**Francis «Frank» Joseph Edmund Beaurepaire** (født 13. mai 1891 i Melbourne, død 29. mai 1956 i Melbourne) var en australsk svømmer som deltok i flere olympiske leker 1908 i London, 1920 i Antwerpen og 1924 i Paris.

Beaurepaire vant en olympisk sølvmedalje i svømming under Sommer-OL 1908 i London. Han kom på andreplass på 400 meter fri bak Henry Taylor. På 1500 meter fri ble han nummer tre bak de britiske svømmerne Henry Taylor og Thomas Battersby.

Tolv år senere, under 1920 i Antwerpen vant han sin andre olympiske sølvmedalje. Han var med på det australske stafettlaget som kom på andreplass på 4 x 200 meter fri bak USA. På 1500 meter fri vant han en bronsemedalje.

Under sommer-OL 1924 i Paris ble han nummer tre 1500 meter fri og på 4 x 200 meter fri fikk han sølv.

Beaurepaire satte i løpet av sin karriere 15 verdensrekorder.

## OL-medaljer
*  1908  London - Sølv i svømming, 400 meter fri  Australasia
*  1920  Antwerpen - Sølv i svømming, 4 x 200 meter fri  Australia
*  1924  Paris - Sølv i svømming, 4 x 200 meter fri  Australia
*  1908  London -  Bronse i svømming, 1500 meter fri  Australasia
*  1920  Antwerpen - Bronse i svømming, 1500 meter fri  Australia
*  1924  Paris -  Bronse i svømming, 1500 meter fri  Australia

## Referanser


## Eksterne lenker
*
Harald Olsen

**Harald Olsen** (født 1851 i Aker, død 11. november 1910 i Christiania) var en norsk arkitekt og ingeniør, som står bak en rekke viktige bygg i Oslo og omegn.

Olsen hadde utdannelse fra Wilhelm von Hannos tegneskole og fra Bauakademie i Berlin. Han hadde et lengre studieopphold i Italia, og han foretok også flere studiereiser til Paris. Rundt 1878 etablerte han seg som arkitekt med eget kontor i Christiania. Fra 1888 var han også lærer ved Den kongelige Tegneskole, og fra 1901 overlærer i håndverkklassen samme sted.

Av hans arbeider kan nevnes:

* Murvilla i Nordliveien 4; 1879
* Guttehjem i Geitmyrsveien 35; 1881
* Prinsens gate 12; 1887
* Murvilla i Biermanns gate 6; 1888
* Trevilla i Colletts gate 37; 1888
* Murvilla i Sandakerveien 52; 1889
* Hovedbygget på Høvik glassverk; 1890
* Trevillaen Franzebråten på Lysaker; 1890
* Eldorado Varieté-Theater, Torggata 9; 1890–91
* Glitnegården, Henrik Ibsens gate (tidligere Drammensveien) 4; 1894
* Vahl skole, Herslebs gate 26; 1895
* Villa Rolighed, Professor Dahls gate 32; 1895–98
* Kirkegata 17; 1897
* Deler av Thunes mekaniske verksted; 1898
* Gamlebyen menighetshus, Alnafetgata 2; 1898–1902
* Christiania Glasmagasin, Stortorvet 10; 1899
* Grefsen hovedgård; 1900
* Dittenkomplekset, Akersgata 55; 1904, revet
* Folkets hus, Youngs gate 13; 1907, revet 

Harald Olsen drev også med design av glass- og gullsmedgjenstander og møbler. I 1884 utforma han fanen til Murernes union.

Olsen var en ivrig deltaker i den faglige debatten, og han hadde ei rekke verv i det offentlige, såvel som i fag- og kunstnerorganisasjoner. Fra 1901 til 1907 var han formann for Kunstnerforeningen, og det var nok av denne grunn han var en av de åtte som senka kista ved Henrik Ibsens gravferd.

## Galleri

Fil:Biermanns gate 6.jpg|Biermanns gate 6
Fil:Eldorado kino Oslo.jpg|Eldorado kino
Fil:Glassmagasinet Oslo.jpg|Glassmagasinet
Fil:Herslebs gate 32-34.jpg|Herslebs gate 32–34
Fil:Kirkegata 12.jpg|Kirkegata 12
Fil:Professor Dahls gate 32.jpg|Professor Dahls gate 32
Fil:Urtegata 36.jpg|Urtegata 36
Fil:Vahl skole.jpg|Vahl skole
Fil:Folkets Hus 1907.jpg|Folkets Hus


## Referanser


## Eksterne lenker
* Biografi i Norsk kunstnerleksikon
Ben Amos

**Benjamin Paul Amos** (født 1990) er en engelsk fotballspiller som spiller for .

Amos kom til Manchester United som 11-åring fra . Han gjorde sin offisielle førstelagsdebut i Uniteds 3-1-seier mot  23. september 2008 i ligacupen.

Den 6. mars 2010 ble det klart at Ben Amos dro på utlån til Molde frem til juni samme år. Amos var på utlån til  sesongen 2012/13.

## Referanser


## Eksterne lenker
*
Quincy

**Quincy** kan sikte til for eksempel
* Quincy (Illinois) 
* Quincy (Massachusetts)
* Fjernsynsserien Quincy, M.E.
Marañón

**Marañón** er ei tilløpselv til Amazonas i Sør-Amerika. Den er 1905&nbsp;kilometer lang, med et nedbørfelt på , og en middelvannføring på  

Elva har sitt utspring på 5 800 meters høyde lengst sørvest i provinsen Huanuco, i en avsidesliggende del av Andesfjellene, rundt 150&nbsp;kilometer nordøst for Lima. Den renner herfra mot nordvest, før den ved byen Jaén snur mot nordøst, og deretter mot øst og inn i Amazonasbekkenet, hvor den munner ut i elva Ucayali. Marañón renner gjennom både høyfjell, ørkendaler, såvel som subtropisk og tropisk regnskog. Elva er seilbar nedstrøms byen Balsas. 

En oljerørledning løper parallelt med den nordlige delen av elva. Innenfor Marañóns nedslagsfelt finnes forekomster av bly, zink og sølv, og her finnes også smelteverk for disse metallene. 

Byene langs Marañón er Bagua, Barranca, Concordia og Nauta.

## Marañóns sideelver
* Crisnejas
* Chamayo
* Chinchipe
* Cenepa
* Santiago
* Morona
* Pastaza
* Huallaga
* Tigre
* Utcubamba

## Se også
* Liste over verdens lengste elver
Arvo Aaltonen

**Arvo Ossian Aaltonen** (født 2. desember 1892 i Björneborg, død 17. juni 1949) var en finsk svømmer som deltok i flere olympiske leker, 1912 i Stockholm, 1920 i Antwerpen og 1924 i Paris. Han representerte svømmeklubben Porin Uimaseuran som også har et eget svømmestevne oppkalt etter han.

Aaltonen vant to olympiske bronsemedaljer i svømming under Sommer-OL 1920 i Antwerpen. Han kom på tredjeplass både på 200- og 400 meter bryst, bak de svenske svømmerne Håkan Malmrot og Thor Henning på begge distansene.

## OL-medaljer
* 1920  Antwerpen -  Bronse i svømming, 200 meter bryst 
* 1920  Antwerpen -  Bronse i svømming, 400 meter bryst

## Referanser


## Eksterne lenker
*
Bømlo Musikallaug

**Bømlo Musikallaug** ble stiftet 21. september 1999, og i løpet av de første ni årene har musikallauget satt opp sju større produksjoner, de fleste av disse på den populære friluftsscenen Moster Amfi – hvor de har skapt et eget «West End» på Bømlo. Leder for lauget er Kjell Arne Røksund. I 2011 slo lauget seg sammen med Bømloteateret og dannet Bømlo Teater, som i 2014 setter opp West Side Story.

## Bakgrunn
Forløperen til lauget var en  Hår-oppsetning i 1996, og etter å ha sett  Jesus Christ Superstar i Oslo Spektrum i 1998, bestemte de seg for å sette opp rockemusikalen i Moster Amfi. Sommeren 1999 ble den historiske musikalen vist i fullversjon, og det ble etablert et tett samarbeid mellom profesjonelle aktører og lokale krefter, noe som har vært et førende prinsipp for alle oppsetningene. Opptil 200-250 personer er med i de større produksjonene, og alle amatørene stiller opp gratis.

## Annet hvert år
Bømlo Musikallaug har tatt mål av seg til å skape en større oppsetningen ca. annet hvert år. En egen dansegruppe "Betre enn barbeint" er også etablert på Bømlo. Det foreløpige høydepunktet er Chess-oppsetningen i 2006 hvor 15&nbsp;000 tilskuere fikk med seg historien om sjakk, sjalusi og storpolitikk med Rein Alexander, Lisa Stokke og Heine Totland i noen av de bærende rollene. I 2009 har lauget sikret seg norgespremiere på stormusikalen Miss Saigon – en fortellingen om kjærligheten mellom den amerikanske soldaten Chris og vietnamesiske Kim, som hadde verdenspremiere i London i 1989. Mye av handlingen foregår i Saigon under Vietnamkrigen på 70-tallet. Fortellingen er basert på Giacomo Puccinis Madama Butterfly.

## Brytningstid  av Kenneth Sivertsen
Musikken til stykket *Brytningsti* som Bømlo Musikallaug satte opp i 2008, er komponert av Kenneth Sivertsen sammen med Nils Petter Molvær og Paolo Vinaccia. Utgangspunktet var Kenneth Sivertsen sin komposisjonen *Brytningsti*, som var et bestillingsverket til tusenårsjubiléet for den norske kirke på Moster i 1995. Men jubiléet refuserte verket fordi det visuelle uttrykket til dansekompaniet Carte Blanche ble oppfattet som støtende. Etter det har Brytningstid blitt liggende bortsett fra en visning til Festspillene i Bergen i 1997. Den opprinnelige historien skildrer kampen om sjelene, på liv og død, mellom kristen og norrøn tro, mens den nye versjonen til Bømlo Musikallaug skildrer denne historien i et menneske på vei gjennom livet – med alle dets vanskeligheter.

## Oppsetninger
* 1999 og 2001 Jesus Christ Superstar
* 2002 Zero to Hero
* 2003, 2004 og 2014 Les Misérables 
* 2006 Chess
* 2008 Brytningstid
* 2009 Miss Saigon
* 2014 West Side Story
* 2018 Evita

## Priser
I 2006 vant Bømlo Musikallaug Ildsjelprisen i kategorien Framsyn. Bak Ildsjelprisen står Kavlifondet, Sparebanken Vest, Grieg Foundation og G. C. Rieber Fondene, i samarbeid med Bergens Tidende.

Bømlo Musikallaug fikk også Haugesunds Avis sin kulturpris i 2006.

## Eksterne lenker
* Bømlo Musikallaugs nettside
* YouTube:A little fall of rain - Les miserables i Moster Amfi på Bømlo
William Herald

**William Sharp Hannah «Billy» Herald** (født 28. april 1900, død 13. februar 1976) var en australsk svømmer som deltok i de olympiske leker 1920 i Antwerpen.

Herald vant en olympisk sølvmedalje i svømming under Sommer-OL 1920 i Antwerpen. Han var med på det australske laget som kom på andreplass på 4 x 200 merer fri med tiden 10.25,4 bak USA som satte ny verdensrekord 10.04,4. De andre svømmerne på laget var; Frank Beaurepaire, Henry Hay og Ivan Stedman.

## OL-medaljer
*   1920  Antwerpen - Sølv i svømming, 4 x 200 meter fri  Australia

## Referanser


## Eksterne lenker
*
Ledley King

**Ledley Brenton King** (født 12. oktober 1980 i Bow, London) er en engelsk fotballtrener og tidligere fotballspiller.

I sin karriere spilte han kun for Tottenham Hotspur FC. Her var han førstevalget på midtstopperplassen samt innehaver av kapteinsbindet. Han er den spilleren som har spilt lengst for London-klubben, og har høy status hjemme på White Hart Lane. Han debuterte for Tottenhams førstelag i 1999 mot Liverpool FC på Anfield, og for Englands herrelandslag mot  i mars 2002.

King slet de siste fem årene av sin karriere med problemer i kneet, og de siste sesongene trente han knapt – bare spilt kamper – fordi kneet hans ikke tålte mer. Dessuten kunne han bare spille en kamp i uka. Etter 2011/2012-sesongen la han opp som fotballspiller.

## Referanser


## Eksterne lenker
*
Svolhusgreini

**Svolhusgreini** er et fjell i Bykle kommune i Agder og Tokke kommune i Telemark. Det har en høyde på 1&nbsp;420 meter over havet og er det 14. høyeste fjellet i Aust-Agder av fjellene med primærfaktor på minst 50 meter.

## Se også
* Fjell i Aust-Agder

## Referanser
Skammevarden

**Skammevarden** er et fjell i Valle kommune i Agder. Det har en høyde på 1&nbsp;418 meter over havet og er det 15. høyeste fjellet i Aust-Agder av fjellene med primærfaktor på minst 50 meter. Toppen danner grensepunkt mellom Setesdal Vesthei – Ryfylkeheiane Landskapsvernområde og Ljosådalen naturreservat.

## Se også
* Fjell i Aust-Agder

## Referanser
Quincy, M.E.

***Quincy, M.E.*** er en amerikansk kriminalserie som gikk på NBC fra 1976 til 1983. Serien handlet om rettsmedisineren Quincy som drev privat etterforskningen av på bakgrunn av obduksjoner han utførte. Rollen som Quincy ble spilt av Jack Klugman. Andre sentrale rolle ble spilt av Robert Ito, Garry Walberg, Val Bisoglio og Joseph Roman. Serien ble skapt av Glen A. Larson.

Serien fikk lite oppmerksomhet i Norge, men ble vist på TV3 fra 1988 til 1993 og på TV 2 på slutten av 1990-årene.

## Handling
Dr. R. Quincy, M.E. (Medical Examiner) er en dyktig rettsmedisiner i Los Angeles med en egen evne til å finne avgjørende spor som de andre har oversett. Han er ikke redd for å gå imot resten, noe som ofte bringer ham i konflikt med sjefen og politiet. 

Når noen har dødd av tilsynelatende naturlige årsaker klarer Quincy ofte å se noe som ikke stemmer, noe som får ham til å mistenke at noe kriminelt ligger bak dødsfallet. Han går så ut av sin rolle som rettsmedisiner og trer inn i rollen som privatetterforsker, noe som hans sjef misliker. Politiet er heller ikke begeistret for at han trår inn på deres område. Quincy står imidlertid standhaftig mot byråkratene som forsøker å stoppe ham.

## Om serien
*Quincy* har visse likhetstrekk med krimserien **, men viser ikke scener av blodige lik. Den har også en langt mer humoristisk undertone enn *CSI*.

Serien er inspirert av den kanadiske 60-tallsserien *[[Wojeck]]*.

## Priser
Serien ble i 1978 tildelt en Edgar-pris  i kategorien «beste TV-episode» (for episoden «The Thighbone Is Connected To The Knee Bone»). 

## I rollene
* Jack Klugman ...  Dr. R. Quincy, M.E. (148 episoder, 1976-1983) 
* Robert Ito ...  Sam Fujiyama (111 episoder, 1976-1983) 
* Garry Walberg ...  Lt. Frank Monahan (110 episoder, 1976-1983) 
* John S. Ragin ...  Dr. Robert Asten  ... (109 episoder, 1976-1983) 
* Joseph Roman ...  Sgt. Brill (103 episoder, 1976-1983) 
* Val Bisoglio ...  Danny Tovo (102 episoder, 1976-1983) 
* Eddie Garrett ...  Ed  ... (49 episoder, 1977-1983) 
* Marc Scott Taylor ...  Marc  ... (28 episoder, 1978-1982)

## Trivia
I mars 2008 saksøkte Klugman NBC fordi han mente at selskapet hadde skjult inntekter fra serien.

## Referanser


## Eksterne lenker
*
* Fanside
Harold Annison

**Harold Edward Annison** (1895–1957) var en britisk svømmer og vannpolospiller som deltok i de olympiske leker 1920 i Antwerpen og 1924 i Paris.

Annison vant en olympisk bronsemedalje i svømming under Sommer-OL 1920 i Antwerpen. Han var med på det britiske laget som kom på tredjeplass på 4 x 200 meter fri, bak USA som satte ny verdensrekord med tiden 10.04,4 og Australasia. De andre svømmerne på det britiske laget var; Edward Peter, Leslie Savage, Henry Taylor.

## OL-medaljer
*  1920  Antwerpen - Bronse i svømming, 4 x 200 meter fri  Storbritannia

## Referanser


## Eksterne lenker
*
Roa stasjon

**Roa stasjon** er en stasjon på Gjøvikbanen, opprettet i 1909 da Roa–Hønefosslinjen ble bygget, og er derfor noe nyere enn nabostasjonene.

Stasjonen er fortsatt betjent av trafikkstyrer.

Én rushtidsavgang på linje R31 fra Oslo S har Roa stasjon som endestasjon i ruteplanen for 2023.

Innen utgangen av 2023 vil stasjonen ligge innenfor Ruters takstsoner i Oslo og Akershus i sone 2Ø.

## Referanser


## Litteratur
* 
* 
* 
* 

## Eksterne lenker
Salalah lufthavn

**Salalah lufthavn**  er en flyplass som ligger 5.5&nbsp;km nordøst for Salalah i Oman. Flyplassen brukes mest til innenriksfly, men i Khareef tiden kommer det en rakke charterfly fra nabolandene. Det planlegges å utvide og modernisere flyplassen med en ny terminal. Den skal stå ferdig i november 2011, et år forsinket på grunn av syklonen Gonu. Når den nye terminalen står ferdig har flyplassen en kapasitet på 10 millioner passasjerer i året.

## Ruter

## Referanser


## Eksterne lenker
* Salalah Airport Information
* Salalah Airport Pictures and Information
* Destinations from Salalah
Boraks

**Boraks**, dinatriumtetraborat, er et fargeløst mineral, som forekommer i to former med ulike mengder krystallvann:
*Na2B4O7&nbsp;·&nbsp;10&nbsp;H2O
*Na2[B4O5(OH)4]&nbsp;·&nbsp;8&nbsp;H2O

## Anvendelse

* Flussmiddel ved lodding
* Ingrediens i lekematerialet slime
* Rengjøringsmiddel
* Anvendes for å beskytte stål mot oksidasjon ved essesveising (Gammel smedteknikk å skjøte ulike biter med, skjer under høy temperatur)
* Blir tilført som gjødsel ved enkelte grønnsakkulturer, særlig kålrot
* Produksjon av borsyre.

## Etymologi
*Boraks* kommer fra det arabiske navnet på mineralet, *buraq*, som i sin tur kommer fra farsi *burah* eller *burak.*
Aldo Monrad

**Aldo Monrad** er en romanfigur skapt av forfatteren Arne Berggren på nittitallet, og dukket første gang opp i romanen *[[Kornetten]]* og senere i bøkene *[[Fisken]]*, *[[Dronningen (bok)|Dronningen]]*, *[[Meningen med livet (bok)|Meningen med livet]]* og *[[Konfirmanten]]*. I 2007 figurerte Aldo Monrad som kommentator i enkelte programmer på NRK P3. I 2007 dukket han opp som fast tegneseriefigur i *[[Aftenposten]]*. Aschehoug ga ut sin første tegneseriebok med Aldo Monrad mars 2010 Se boka her .

I 1997 debuterte Aldo Monrad bokstavelig talt på scenen i dramatiseringen av romanen *Fisken* på Oslo Nye Teater, spilt av Jon Øigarden. Kåre Conradi har fremstilt Aldo Monrad på lydbok. Lydbøkene ble utgitt av Lydbokforlaget. Kornetten, Dronningen og Fisken (Rotter i våtdrakt) ble tatt opp av Geir Vildgren.
I første lydbok "Kornetten" er det Arne Berggren selv som spiller kornett.

## Eksterne lenker
* Aldo Monrad
Jack Klugman

**Jack Klugman** (1922–2012) var en amerikansk skuespiller kjent fra tv-serier som ''Quincy'' og *[[The Odd Couple (TV-serie)|The Odd Couple]]*. 

Han medvirket i drøyt 100 film- og TV-produksjoner, samt en del teateropptredener.
## Biografi

Klugman ble født Jacob Joachim Klugman i Philadelphia, Pennsylvania. Han tjenestegjorde i United States Army under andre verdenskrig før han satset på en skuespillerkarriere. Han var lenge en fattig skuespiller i New York og delte i denne perioden rom med Charles Bronson.

Han TV-debuterte i 1950 i en episode av *Actor's Studio* og filmdebuterte i westernfilmen *Grubstake* (1952). Han hadde etter det en rekke gjesteopptredener på TV før han i 1957 fikk en sentral birolle i dramafilmen *[[12 Angry Men]]*. Etter det hadde han gjesteroller i serier som blant annet *[[Kruttrøyk]]* (1958), *[[Naked City (TV-serie)|Naked City]]* (6 episoder, 1959–1963), *[[The Twilight Zone]]* (4 episoder, 1960–1963), *[[Forsvarsadvokatene]]* (3 episoder, 1961–1964), *[[Jaget (TV-serie)|Jaget]]* (2 episoder, 1963 og 1965) og *[[The F.B.I.]]* (1970), før han i 1970 fikk hovedrollen som Oscar Madison i komiserien *[[The Odd Couple (TV-serie)|The Odd Couple]]*. Rollen i serien innbrakte ham to Emmy-priser. Fra 1976 til 1983 spilte han hovedrollen som rettsmedisineren Quincy i krimserien *[[Quincy, M.E.]]*

I 1989 mistet Klugman stemmebåndet på grunn av kreft, noe gjorde at stemmen hans ble veldig grov og rusten. Han har etter det hatt få roller, men en kan nevne gjesteopptredener i kjente serier som *[[Diagnosis Murder]]* (2 episoder, 1997 og 1999), *[[The Outer Limits]]* (2000), *[[Third Watch]]* (2000) og *[[Crossing Jordan]]* (2002). 

I 2005 hadde han en sentral rolle i filmkomedien *[[When Do We Eat?]]*

## Priser
Jack Klugman har vunnet Emmy-prisen tre ganger (1964, 1970 og 1973) og har blitt nominert ytterligere syv ganger. I 1974 vant ha en Golden Globe.

I 1988 ble han beæret med en stjerne på Hollywood Walk of Fame.

## Privatliv
Klugman var gift med skuespiller Brett Somers fra 1953 og til hennes død i 2007. Paret separerte seg i 1974, men ingen av dem tok ut skilsmisse på alle disse årene. I 2008 giftet han seg med Peggy Crosby som hadde vært hans samboer over flere år.

## Referanser


## Eksterne lenker
*
* Klugmans blogg
* Et intervju med Klugman fra 1983 (YouTube)
Mamoré

**Mamoré** er ei elv i Bolivia, som ved samløpet med Beni danner elva Madeira, som er en av elva Amazonas' største sideelver. Den har utspring på nordhellingen av Sierra de Cochabamba, øst for byen Cochabamba. Den heter Chimoré ned til samløpet med Chapare. Foruten Chapare er de største sideelvene Secure, Apere og Yacuma fra vest, og Ichilo, Rio Grande, Ivari og Guaporé fra øst.

## Referanser
Hilda James

**Hilda May James** (født 1904, død 1982) var en britisk svømmer og som deltok i de olympiske leker, 1920 i Antwerpen.

James vant en olympisk sølvmedalje i svømming under Sommer-OL 1920 i Antwerpen. Hun var med på det britiske laget som kom på andreplass på 4 x 100 meter fri med tiden 5.40,8 bak USA som satte ny verdensrekord med 5.11,6. De andre svømmerne på det britiske laget var; Constance Jeans, Grace McKenzie og Charlotte Radcliffe.

James deltok også på 300 meter fri men klarte ikke å kvalifisere seg til finalen.

## OL-medaljer
*   1920  Antwerpen - Sølv i svømming, 4 x 100 meter fri kvinner  Storbritannia

## Referanser


## Eksterne lenker
*
Breksje

**Breksje** er en bergart som består av bruddstykker av ulike mineraler eller bergarter i en matriks, som er av mer finkornet sementeringsmateriale. Breksje er således en variant av konglomerat, men karakterisert av at fragmentene er bruddstykker med skarpe kanter.

Breksje kan ha ulik dannelsesmåte, som sedimentær breksje, tektonisk breksje, vulkansk breksje, eller hydrotermal breksje.

En internasjonalt kjent breksje i Norge finnes i Biriformasjonen, fredet som Kremmerodden naturminne ved Mjøsa.

## Se også
*Liste over bergarter

## Referanser
Biotitt

**Biotitt** er et vanlig forekommendeleir-mineral som tilhører glimmer-gruppen, med kjemisk formel K(Mg, Fe)3AlSi3O10(F, OH)2.

Biotitt tilhører den mørke glimmerserien mellom jern-endeledd annitt, og magnesium-endeledd flogopitt; aluminium endeleddet er siderofyllitt.

## Eksterne lenker
* 
* Mindat data
* Webmineral data
* Handbook of Mineralogy
Boutros Ghali

:*Denne artikkelen er om den egyptiske politikere, for den tidligere generalsekretær av De forente nasjoner og hans barnebarn, se [[Boutros Boutros-Ghali]].*
 
**Boutros Ghali** (født 1846 i Beni Suef i Egypt, død 20. februar 1910) var Egypts statsminister fra 1908 til 1910. Han var koptisk kristen. 

Ghali ble anklaget for å favorisere britene i Denshawai-hendelsen og ble den 20. februar 1910 drept i et attentat utført av Ibrahim Nassif al-Wardani, en ung farmakolog som nettopp hadde returnert fra Storbritannia.

Hans barnebarn, Boutros Boutros-Ghali, som har oppdøpt etter ham, ble visestatsminister i Egypt og senere generalsekretær i de forente nasjoner.

## Referanser
Tessa Worley

**Tessa Worley** (født 4. oktober 1989) er en fransk tidligere alpinist.

Hun debuterte i verdenscupen 4. februar 2006 med en 29.–plass i storslalåmrennet i Ofterschwang. Under junior-VM 2007 i Flachau kom hun på niendeplass i storslalåm, og samme år kom hun på tredjeplass i storslalåm og femteplass i super-G under det franske mesterskapet i Val-d’Isère. Under junior-VM 2008 i Formigal tok hun bronse  storslalåm.

29. november 2008 overrasket hun ved å ta sin første seier i verdenscupen, da hun gikk til topps i storslalåmrennet i amerikanske Aspen Aspen.

Hun har gull i lagkonkurransen fra VM i alpint 2011 og 2017 og fra storslalåm i VM i alpint 2013 og 2017.

Hun deltok i alpint under vinter-OL 2022 i Beijing der hun ikke fullførte storslalåm etter at hun lå som nummer sju etter første omgang. Hun var en av Frankrikes flaggbærere under åpningsseremonien.

Hun vant storslalåmcupen sesongen 2016/17 og sesongen 2021/22.

## Verdenscupseire

## Referanser


## Eksterne lenker
* 
*